નવો મોબાઇલ ફોન ખરીદતા પહેલા વાંચો આ સમાચાર, થશે ફાયદો | Vyaapaar Samachar
નવો મોબાઇલ ફોન ખરીદતા પહેલા વાંચો આ સમાચાર, થશે ફાયદો
gadget-news-india | May 16, 2019, 8:10 PM
ચેન્નાઇ- સ્માર્ટફોન ઉત્પાદકો આકર્ષક ભાવે તેમના સ્માર્ટફોનના લોન્ચિંગે એકબીજા સાથે સ્પર્ધા કરી રહ્યા છે. ઉદ્યોગના આ પગલાંથી સ્માર્ટફોનના ભાવમાં આકર્ષીત ઘટાડો જોવા મળે છે. વનપ્લસે તેનો વનપ્લસ-૭ લોન્ચ કર્યો છે, જે લોકપ્રિય મોડેલ વનપ્લસ-૬ની કિંમત કરતાં ૬ ટકા નીચી કિંમતે રૂ.૩૨,૯૯૯ એ વેચાઈ રહ્યો છે.
આ ઉપરાંત વીવોએ ગયા અઠવાડિયે વીવો વી૧૫-પ્રો(૬જીબી રેમ અને ૧૨૮ જીબી ઈનબિલ્ટ સ્ટોરેજ)ના મોડેલની કિમંતમાં રૂ.૨૦૦૦ ઘટાડો કરી અંદાજે રૂ.૨૭,૦૦૦ ની આસપાસ વેચાઈ રહ્યો છે. આ સાથે જ સેમંસગે પણ એસ૧૦ તાજેતરમાં ચાલી રહેલી વનપ્લસના લોન્ચિંગમાં ભાવમાં ઘટાડો કર્યો છે, જે લગભગ રૂ.૫૦૦૦નું ડિસ્કાઉન્ટ ઓફર કરી રહ્યું છે.
કાઉન્ટર પોઇન્ટ રિસર્ચના એસોસિયેટ ડિરેક્ટર તરુણ પાઠકે જણાવ્યું કે, વનપ્લસ ૭ની કિંમતએ વધતી જતી સ્પર્ધામાં ભારતીય બજારમાં વોલ્યુમ વધારવા માટેનું એક સ્માર્ટ પગલું છે.
આ ઉપરાંત તેમણે વનપ્લસ-૭ અને વનપ્લસ-૭પ્રો વચ્ચે રૂ.૧૬,૦૦૦ના મોટા તફાવતની પણ નોંધ કરી છે, જે લક્ઝરી સ્માર્ટ ફોન આઈફોન એક્સઆર અને સેમસંગ એસ-૧૦ સાથે સ્પર્ધા કરે છે.
નોકીયાએ તાજેતરમાં લોન્ચ કરેલ ૮.૧ મોડેલ પર રૂ.૬૦૦૦ અને નોકિયા ૮ સિરોકો પર રૂ.૧૦૦૦નું ફ્લેટ ડિસ્કાઉન્ટની જાહેરાત કરી હતી. વધુમાં ઓપ્પો એપ-૧૧ પ્રોના ભાવમાં પણ તાજેતરમાં રૂ.૨૦૦૦ નો ઘટાડો જોવા મળ્યો છે, તેમજ સેમસંગ એ-૯ની કિંમતમાં પણ ઘટાડો થયો છે.